বিজেপির বিক্ষোভ কর্মসূচিকে ঘিরে রণক্ষেত্র হয়ে উঠল কলকাতা পুরসভা চত্বর। পুলিসকে লক্ষ্য করে চলে ইট বৃষ্টি। ইটের ঘায়ে মাথা ফাটে ডিসি সেন্ট্রালের। পাল্টা লাঠি চার্জ করে পুলিসও। মোট ২৫  জনকে গ্রেফতার করেছে পুলিস।
 ওয়েব ডেস্ক: বিজেপির বিক্ষোভ কর্মসূচিকে ঘিরে রণক্ষেত্র হয়ে উঠল কলকাতা পুরসভা চত্বর। পুলিসকে লক্ষ্য করে চলে ইট বৃষ্টি। ইটের ঘায়ে মাথা ফাটে ডিসি সেন্ট্রালের। পাল্টা লাঠি চার্জ করে পুলিসও। মোট ২৫  জনকে গ্রেফতার করেছে পুলিস। কাজে ব্যর্থ কলকাতা পুরসভার তৃণমূল বোর্ড। এই অভিযোগে বুধবার পুরসভা পর্যন্ত মিছিল ছিল বিজেপির। বেলা দুটো নাগাদ  এসএন ব্যানার্জি রোডের কাছে মিছিল আটকায় পুলিস। উত্তপ্ত হয়ে পরিস্থিতি। সোয়া দুটো নাগাদ পরিস্থিতি সামাল দিতে মাইকে ঘোষণা শুরু করেন ডিসি সেন্ট্রাল ডি পি সিং। তখনই বিক্ষোভকারীদের ছোড়া ইঁটে জখম হন তিনি। এর পর পুরসভা ভবন ও সংলগ্ন এলাকা রণক্ষেত্রে পরিণত হয়। বিক্ষোভকারীদের উপ লাঠি চালায় পুলিস। শুরু হয়ে যায় ধুন্ধুমার। ইট বৃষ্টি আর লাঠি চার্জে পুলিস-বিজেপিকর্মী ও পথচারী মিলিয়ে বেশ কয়েকজন জখম হয়েছেন।